钦定古今图书集成/明伦汇编/闺媛典/第096卷 > 皇清二 > 褚氏女
## 钦定古今图书集成/明伦汇编/闺媛典/第096卷 > 皇清二 > 褚氏女

按《峄县志》：“褚氏女，许字李应轸。将亲迎而应轸病亡。女哭求奔丧，父母不许，固请许之。乃焚其备嫁女红诸物，手制缞绖服之，拜诀父母兄弟，遍辞家众，从容登车，随母兄至。李入哭灵次，拜见轸父母及诸尊属，藉草伏卧。薄暮，潜至后圃，以绖挂树枝自缢，枝折坠地，家人惊觉，扶归，中夜僵立而死。死一昼夜复生。自” 此坚卧柩侧，水浆不入，二十一日乃绝。年十九。抚军特疏奏闻，

诏“建坊旌表。”